Vainajan tiedot

Asiakastietolain mukaan kuolleen henkilön elinaikana annettua sosiaali- tai terveyspalvelua koskevia tietoja saa luovuttaa perustellusta kirjallisesta hakemuksesta sille, joka tarvitsee tietoja tärkeiden etujensa tai oikeuksien selvittämistä tai toteuttamista varten.

Voimme luovuttaa tietoja vain niiltä osin kuin tiedot ovat välttämättömiä näiden etujen tai oikeuksien selvittämiseksi tai toteuttamiseksi, esimerkiksi kun selvitettävänä on perinnöllisen sairauden ilmenemisriski tai testamentin pätevyys. Jos tietoja ei voida luovuttaa, teemme asiasta valituskelpoisen päätöksen.

Kuolemansyyn selvittämiseen liittyviä tietoja tai jäljennöstä kuolintodistuksesta voit tiedustella vainajaa hoitaneesta hoitopaikasta.

Tietoa kuolintodistuksista (stat.fi)

Tietojen pyytäminen

Voit tehdä hakemuksen vainajan tietojen luovuttamisesta verkossa tai tulostaa hakemuslomakkeen ja toimittaa sen täytettynä Siun soten kirjaamoon.

Pyrimme käsittelemään tietopyynnöt yhden kuukauden kuluessa.

Tulostettava vainajan tietojen luovuttamispyyntölomake (pdf)

Tee hakemus tietojen luovuttamisesta verkossa

Artikkeli Vainajan tiedot julkaistiin ensimmäisen kerran Siun sote.