Asiakirjojen kopiot

Pyrimme käsittelemme tietopyynnöt viivytyksettä, kuitenkin viimeistään kahden viikon kuluessa pyynnön saapumisesta. Jos pyydettyjä asiakirjoja on paljon tai niihin sisältyy salassa pidettäviä osia tai ne vaativat erityistoimenpiteitä tai muutoin tavanomaista suuremman työmäärän, pyrimme käsittelemään tietopyynnön yhden kuukauden kuluessa.

Tiedon hakemisesta ja toimittamisesta voidaan periä maksu julkisuuslain 34 § mukaisesti.

Asiakirja- ja tietopyyntömaksujen hinnasto (pdf)

Tällä hetkellä tietopyyntöjen käsittely on ruuhkautunut ja kiireettömien pyyntöjen käsittelyaika on noin kaksi kuukautta. Kiireelliset pyynnöt käsitellään toivotun aikataulun mukaisesti.

Vastaamme myös ennen Siun soten perustamista Pohjois-Karjalan kunnissa syntyneistä asiakas- ja potilastiedoista.

Terveydenhuollon potilastiedot

Voit katsoa omia potilastietojasi OmaKanta-verkkopalvelussa. Pohjois-Karjala liittyi mukaan palveluun toukokuun lopulla 2015. Tätä aiemmat tiedot eivät näy OmaKannassa.

Sinulla on julkisuuslain nojalla oikeus saada kopioita potilasasiakirjoistasi. Asiakirjakopioita voit pyytää käynnin yhteydessä tai kirjallisella pyynnöllä.

Voit tehdä pyynnön verkossa tai toimittaa terveydenhuollon asiakirjoja koskevan asiakirjapyyntölomakkeen keskussairaalan potilaskertomusarkistoon.

Tulostettava terveydenhuollon asiakirjapyyntölomake (pdf)

Tee asiakirjapyyntö verkossa (miunpalvelut.fi)

Sosiaalihuollon asiakastiedot

Sinulla on julkisuuslain nojalla oikeus saada kopioita asiakasasiakirjoistasi. Asiakirjakopioita voi pyytää käynnin yhteydessä tai kirjallisella pyynnöllä. Myös asianosaisella on oikeus saada tieto asiakirjan sisällöstä, jos se vaikuttaa hänen asiansa käsittelyyn.

Voit tehdä pyynnön verkossa tai toimittaa sosiaalipalvelujen asiakirjoja koskevan asiakirjapyyntölomakkeen sosiaalitoimistoon tai palveluyksikköön.

Siun soten sosiaalihuollon asiakastiedot tulevat siirtymään OmaKannan kautta nähtäväksi porrastetusti 1.9.2026 mennessä.

Tulostettava sosiaalihuollon asiakirjapyyntölomake (pdf)

Tee asiakirjapyyntö verkossa (miunpalvelut.fi)

Artikkeli Asiakirjojen kopiot julkaistiin ensimmäisen kerran Siun sote.