Tietojen tarkistaminen ja korjaaminen

Osoitetietojasi voit muuttaa Digi- ja väestötietoviraston muuttoilmoituksella. Tiedot päivittyvät Siun sotelle kerran viikossa.

Oman puhelinnumerosi tai yhteyshenkilön tiedot voit muuttaa:

Terveydenhuollon asiakas: ota yhteyttä terveysasemallesi tai tee muutos Siun soten digitaalisissa palveluissa (kirjautumisen jälkeen valitse Digiasiointi-osiosta Palveluneuvonta)

Sosiaalihuollon asiakas: ota yhteyttä asioitasi hoitavaan työntekijään tai soita toimipisteesi palvelunumeroon

Ammatin, kutsumanimen tai äidinkielen voi muuttaa Digi- ja väestötietoviraston sivuilla.

Tee muuttoilmoitus (dvv.fi)

Tarkasta henkilötietosi (dvv.fi)

Siun soten digitaaliset palvelut

Asiakas- ja potilastietojen tarkastaminen

Sinulla on halutessasi oikeus tarkistaa omat tietosi asiakas- ja potilastietorekisteristä. Tarkastuspyynnön voi tehdä verkossa. Voit myös tulostaa rekisteritietojen tarkastuspyyntölomakkeen ja postittaa täytetyn lomakkeen Siun soten kirjaamoon.

Pyynnöstä voidaan periä maksu tai kieltäytyä kokonaan tiedon luovuttamisesta, jos tiedon antaminen on kohtuutonta, perusteetonta tai pyyntö esitetään toistuvasti (tietosuoja-asetus 12 artikla 5 kohta).

Asiakirja- ja tietopyyntömaksujen hinnasto (pdf)

Tulostettava asiakas- ja potilastietorekisterin tietojen tarkastuspyyntölomake (pdf)

Tee tarkastuspyyntö verkossa (miunpalvelut.fi)

Virheellisten rekisteritietojen korjaaminen

Sinulla on oikeus pyytää virheellisten rekisteritietojen korjaamista. Korjaamisvaatimuksen voi tehdä verkossa. Voit myös tulostaa rekisteritietojen korjaamisvaatimuslomakkeen ja postittaa täytetyn lomakkeen Siun soten kirjaamoon.

Tulostettava asiakas- ja potilastietorekisterin tietojen korjaamisvaatimuslomake (pdf)

Tee korjaamisvaatimus verkossa

Korjaamisvaatimuksen käsittely

Siun soten kirjaamo kirjaa korjausvaatimuksen saapuneeksi ja toimittaa sen kirjauksen tehneen työntekijän esimiehelle tai pienemmissä korjauksissa suoraan kirjauksen tehneelle työntekijälle.

Mikäli korjaamisvaatimukseen suostutaan, lähetämme vaatimuksen tekijälle korjatut asiakirjat.

Mikäli korjaamisvaatimukseen ei suostuta, lähetämme vaatimuksen tekijälle kieltäytymistodistuksen.

Pyrimme käsittelemään korjaamisvaatimukset yhden kuukauden kuluessa.

Artikkeli Tietojen tarkistaminen ja korjaaminen julkaistiin ensimmäisen kerran Siun sote.